ส่วนที่ 1

ข้อมูลสรุป (Executive Summary)

-   บริษัทหลักทรัพย์ กิมเอ็ง (ประเทศไทย) จำกัด (มหาชน) เดิมชื่อ “บริษัทหลักทรัพย์ นิธิภัทร
    จำกัด” จดทะเบียนจัดตั้งขึ้นเมื่อวันที่ 3 เมษายน 2539 ด้วยทุนจดทะเบียนเริ่มแรก 1,000
    ล้านบาท
    การจัดตั้งบริษัทเป็นผลมาจากการแยกธุรกิจเงินทุนและธุรกิจหลักทรัพย์ออกจากกันของบริษัทเงินทุนหลักทรัพย์
    นิธิภัทร จำกัด (มหาชน) โดยบริษัทเงินทุน นิธิภัทร จำกัด ถือหุ้นร้อยละ 99.99
    ของหุ้นที่จำหน่ายได้แล้วทั้งหมดในบริษัทหลักทรัพย์ นิธิภัทร จำกัด และเมื่อวันที่ 14 สิงหาคม
    2539 บริษัทหลักทรัพย์ นิธิภัทร จำกัด ได้รับโอนสินทรัพย์ และ หนี้สินที่เกี่ยวกับธุรกิจหลักทรัพย์
    รวมทั้งการเป็นสมาชิกตลาดหลักทรัพย์แห่งประเทศไทย หมายเลข 42
    จากบริษัทเงินทุนหลักทรัพย์ นิธิภัทร จำกัด (มหาชน)
    โดยได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) และเริ่มประกอบธุรกิจหลักทรัพย์ตั้งแต่นั้นเป็นต้นมา

-   บริษัทฯประกอบธุรกิจหลักทรัพย์
    โดยได้รับใบอนุญาตจากกระทรวงการคลังให้ประกอบธุรกิจหลักทรัพย์ 4 ประเภท ได้แก่
    การเป็นนายหน้าซื้อขายหลักทรัพย์ การค้าหลักทรัพย์ การจัดจำหน่ายหลักทรัพย์
    และการเป็นที่ปรึกษาการลงทุน
    นอกจากนี้บริษัทฯยังได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
    (ก. ล. ต.) และตลาดหลักทรัพย์แห่งประเทศไทยให้ทำหน้าที่เป็นที่ปรึกษาทางการเงิน
    ซึ่งได้แก่ การเป็นที่ปรึกษาทางการเงินในการออกและเสนอขายหลักทรัพย์แก่ประชาชนทั่วไป
    การนำบริษัทเข้าจดทะเบียนในตลาดหลักทรัพย์และตลาดหลักทรัพย์ MAI
    การจัดเตรียมคำเสนอซื้อหลักทรัพย์
    และการเป็นที่ปรึกษาทางการเงินของผู้ถือหุ้นในการทำรายการประเภทต่างๆของบริษัทจดทะเบียน
    บริษัทฯได้รับใบอนุญาตจากกระทรวงการคลังให้ประกอบธุรกิจซื้อขายสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้า
    (Derivatives Agent) บริษัทฯเป็นสมาชิกของ บริษัท ตลาดอนุพันธ์ (ประเทศไทย) จำกัด
    (มหาชน) (Thailand Futures Exchange: TFEX) และเป็นสมาชิกของ บริษัท
    สำนักหักบัญชี (ประเทศไทย) จำกัด (Thailand Clearing House: TCH)
    เพื่อประกอบธุรกรรมการเป็นตัวแทนซื้อขายสัญญาซื้อขายล่วงหน้าผ่านตลาดอนุพันธ์
    ตลอดจนบริษัทฯยังได้รับใบอนุญาตการการประกอบธุรกิจหลักทรัพย์ประเภทกิจการยืมและให้ยืมหลักทรัพย์อีกด้วย

-   ปัจจุบัน บริษัทฯมีสำนักงานใหญ่อยู่ที่อาคารสำนักงาน ดิ ออฟฟิศเศส แอท เซ็นทรัลเวิลด์ ชั้น
    20-21 เลขที่ 999/9 ถนนพระราม 1 แขวงปทุมวัน เขตปทุมวัน กรุงเทพฯ 10330

-   เมื่อวันที่ 3 ธันวาคม 2546
    บริษัทฯได้เข้าเป็นบริษัทจดทะเบียนในตลาดหลักทรัพย์แห่งประเทศไทย และ
    หุ้นสามัญของบริษัทฯได้เข้าทำการซื้อขายในตลาดหลักทรัพย์แห่งประเทศไทยเป็นวันแรก

-   ปี 2550 บริษัทฯมีส่วนแบ่งตลาดของมูลค่าการซื้อขายหลักทรัพย์ ร้อยละ 8.10 จัดเป็นอันดับ 1
    เมื่อเทียบกับบริษัทหลักทรัพย์อื่นๆ

-   ในด้านผลประกอบการ รายได้รวมของบริษัทฯได้ปรับลดลงจาก 2,355.55 ล้านบาท ปี 2548
    เป็น 1,970.41 ล้านบาท ในปี 2549 และ เป็น 1,971.16 ล้านบาท ในปี 2550
    โดยบริษัทฯ มีกำไรสุทธิสำหรับปี 2548 จำนวน 714.98 ล้านบาท, สำหรับปี 2549 จำนวน
    532.80 ล้านบาท และสำหรับปี 2550 จำนวน 551.40 ล้านบาท ตามลำดับ โดยในปี
    2548-2550 บริษัทฯมีส่วนแบ่งตลาดร้อยละ 10.20, 8.57 และ 8.10
    ของมูลค่าการซื้อขายรวมของทั้งตลาดในแต่ละปี ตามลำดับ ณ วันที่ 31 ธันวาคม 2550
    บริษัทฯมีสินทรัพย์รวม 6,796.29 ล้านบาท หนี้สินรวม 2,623.61 ล้านบาท
    และส่วนของผู้ถือหุ้น 4,172.69 ล้านบาท สำหรับผลการดำเนินงานของบริษัทฯในปี 2550
    บริษัทฯ มีรายได้รวม 1,971.16 ล้านบาท และมีกำไรสุทธิ 551.36 ล้านบาท
    โดยรายได้ของบริษัทฯโดยส่วนใหญ่มาจากรายได้ค่านายหน้าซื้อขายหลักทรัพย์

-   ณ วันที่ 31 ธันวาคม 2550 บริษัทฯ มีเจ้าหน้าที่การตลาดทั้งสิ้น 527 คน
    โดยบริษัทฯมีการพัฒนาบุคลากรอย่างต่อเนื่อง
    เพื่อให้สามารถให้บริการแก่ลูกค้าได้อย่างมีประสิทธิภาพอยู่เสมอ

-   ในปี 2550 บริษัทฯได้เปิดสำนักงานสาขาเพิ่มอีกจำนวน 1 สาขา คือ สาขาฟอร์จูน
    ทำให้บริษัทฯมีสำนักงานสาขาในเขตกรุงเทพมหานครและปริมณฑล ทั้งสิ้น 22 สาขา
    และสาขาต่างจังหวัด ทั้งสิ้น 17 สาขา รวมทั้งสิ้น 39 สาขา (ไม่รวมสำนักงานใหญ่)

-   บริษัทฯได้รับอนุญาตจากกระทรวงการคลังให้จัดตั้งบริษัทหลักทรัพย์จัดการกองทุนรวม
    และบริษัทฯได้ดำเนินการจัดตั้งบริษัทหลักทรัพย์จัดการกองทุนรวม เคอีเอสที การ์เดียน จำกัด
    โดยบริษัทฯ ถือหุ้นในสัดส่วนร้อยละ 99.99 ของหุ้นที่จำหน่ายแล้วทั้งหมด

-   บริษัทฯเป็นหนึ่งในกลุ่มผู้ริเริมก่อตั้งกองทุน Exchange Traded Fund (ETF)
    ซึ่งอ้างอิงกับดัชนี SET50 อันเป็นกองทุนแรกของประเทศไทย โดยใช้ชื่อว่า “TDEX”